Am waɣiren merra n tmurt, aṭas n tdukkliwin i d-yennulfan deg Bgayet deg yiseggasen ineggura ; d ayen i mu nessawal amussu asduklan (mouvement associatif). Tal tidukkla amek tqeddec, tal yiwet deg wanwa aḥric i tefren ad d-tbin. Skanayent-d dɣa iqeddicen igerrzen, daha ed dihin, deg teɣzi n useggas, i ubaɣur n yimdanen s umata. Seg tdukkliwin-a aṭas i yellan, ɣas mačči kifkif i ttḥerrikent; imi llant ttxussunt deg wallalen, tiyaḍ deg tedrimt, tiyaḍ deg ufus, tiyaḍ nniḍen deg lebɣi idumen.